เรื่องร้องเรียน (ร้องเรียน,ถนน,สัตว์จรจัด) วันที่ 2023-09-27 02:50:56 — แขวงสี่พระยา เขตบางรัก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038459

ขอให้ตรวจสอบร้านจำหน่ายอาหารตามสั่งไม่สะอาดและไม่ถูกสุขลักษณะอนามัย บริเวณร้านชื่อ....อาหารตามสั่ง" ถนนนเรศ แขวงบางรัก  กรุงเทพมหานคร จุดสังเกตตรงข้ามกับสถานีตำรวจนครบาลบางรัก ฝั่งซ้ายมือติดร้านอาหาร ชื่อร้าน .....และฝั่งขวามือติดกับร้านขายยา ร้านมีลักษณะเป็นอาคารพาณิชย์ 4 ชั้น ชั้นล่างสุดเปิดเป็นร้านจำหน่ายอาหารตามสั่งดังกล่าว เนื่องจากร้านจำหน่ายอาหารตามสั่งดังกล่าวเปิดให้บริการทุกวันตลอด 24 ชั่วโมง(ระบุตามผู้ร้องแจ้ง) ซึ่งมีการประกอบอาหารหรือปรุงอาหารที่ไม่สะอาด เช่น ระหว่างการประกอบอาหารไม่สวมถุงมือ ไม่สวมหมวกคลุมผม ไม่สวมหน้ากากอนามัย ไม่สวมผ้ากันเปื้อน และเสื้อผ้าที่สวมใส่ก็ไม่ได้ซักทำความสะอาดมาเป็นระยะเวลา 7 วันแล้ว(ระบุตามผู้ร้องแจ้ง) อีกทั้งยังมีการใช้เขียงหั่นเนื้อดิบและเนื้อสุกร่วมกัน รวมถึงยังมีการเลี้ยงแมวอีกด้วย ประกอบกับร้านดังกล่าวมีการเปิดประตูไว้ตลอด 24 ชั่วโมง ทำให้หนูขึ้นมาจากท่อและวิ่งเข้าไปในร้านได้ตลอด และร้านฯ ยังมีกลิ่นไม่ดี กลิ่นเหม็นอับๆ ซึ่งไม่ถูกสุขลักษณะอาจทำให้เกิดการปนเปื้อนเชื้อโรค ทำให้ลูกค้าที่รับประทานอาหารเกิดอาการต่างๆ เช่น ท้องเสีย เนื่องจากอาหารไม่สะอาดได้ เป็นต้น เบื้องต้นเคยแจ้งเรื่องไปยังกรุงเทพมหานครแล้วเป็นจำนวนประมาณ 7-8 ครั้ง แต่ก็ไม่มีการดำเนินการใดๆ พบเห็นมาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้องลงพื้นที่ตรวจสอบร้านจำหน่ายอาหารตามสั่งดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata